**Datum:** Rijeka,10. srpnja 2023.

**Kolegij:** Zdravstveni odgoj s metodama učenja i poučavanja

**Voditelj:** Marija Bukvić, prof. reh., univ. mag. med. techn.

**E–mail voditelja**: [mbukvic@fzsri.uniri.hr](mailto:mbukvic@fzsri.uniri.hr)

**Katedra:** Katedra za sestrinstvo

**Studij:** Prijediplomski stručni studij – Sestrinstvo izvanredni

**Godina studija:** 3.

**Akademska godina:** 2023./2024.

**IZVEDBENI NASTAVNI PLAN**

**Podaci o kolegiju (kratak opis kolegija, opće upute, gdje se i u kojem obliku organizira nastava, potreban pribor, upute o pohađanju i pripremi za nastavu, obveze studenata i sl.):**

|  |
| --- |
| Obvezni kolegij „Zdravstveni odgoj s metodama učenja i poučavanja“ se izvodi na 3. godini  redovnog preddiplomskog stručnog studija sestrinstva u V. semestru. Kolegij se sastoji **od 45 sati**,  od čega **30 sati** predavanja i **15 sati** seminara **(3 ECTS-a).**  Ciljevi kolegija su osposobiti studente za:   * utvrđivanje zdravstveno-odgojnih potreba pojedinca i skupina * planiranje zdravstveno-odgojnih aktivnosti * provođenje programa zdravstvenog odgoja * pomoć pojedincima i skupinama u korištenju vlastitih resursa za zdravlje * provođenje aktivnosti usmjerenih unapređenju zdravlja   Tijekom kolegija studenti će steći znanja i vještine iz sljedećih sadržaja: zdravstveno ponašanje i zdravlje; unapređenje zdravlja i zdravstveni odgoj; metode učenja i poučavanja; didaktičke osnove organiziranih oblika zdravstvenog odgoja i obrazovanja; rad s pojedincem i obitelji, malom grupom i zajednicom; medicinska sestra – zdravstveni poučavatelj; sustavno planiranje zdravstvenog odgoja kao dio procesa zdravstvene njege  Nastava se provodi u obliku predavanja i seminara. Seminari slijede i nadopuna su temama teorijske nastave. Tijekom svih nastavnih aktivnosti poticati će se aktivna participacija studenata, a tijekom seminara će se primjenjivati usvojena znanja tijekom predavanja. Nastavnici  će tijekom seminara moderirati i koordinirati sudjelovanje studenata u aktivnostima.  Obveza je studenata da redovito prisustvuju i aktivno sudjeluju u svim oblicima nastave.  Nakon odslušanih predavanja, samostalnog učenja i položenog završnog ispita u pismenom obliku studenti će biti sposobni:   * objasniti osnovne metode učenja i poučavanja * procijeniti zdravstveno-odgojne potrebe pojedinca i skupina * planirati zdravstveno-odgojne aktivnosti pojedinca i skupina * primijeniti didaktička načela u provođenju zdravstvenog odgoja * primijeniti načela i tehnike poučavanja korisnika na temelju procjene potrebe za poučavanjem * primijeniti komunikacijske vještine i etička načela prema pacijentu (korisniku) i njegovoj obitelji, članovima tima za zdravstvenu njegu, ostalom (ne)zdravstvenom osoblju te zajednici * provoditi programe zdravstvenog odgoja pojedinca i skupina * provoditi aktivnosti usmjerene unapređenju zdravlja   Izvršavanjem svih aktivnosti te uspješno položenim završnim ispitom tj. svladavanjem očekivanih ishoda učenja kolegija, student stječe 3 ECTS-a. |

**Popis obvezne ispitne literature:**

|  |
| --- |
| (prema prioritetu – odabrana poglavlja):   1. Sindik, J., Rončević, T. i sur. (2014.): *Metode zdravstvenog odgoja i promocije zdravlja*. Sveučilište u Dubrovniku, Dubrovnik **(poglavlja 1. – 6., 8. – 10.)** (dostupno na: <https://www.unidu.hr/wp-content/uploads/2020/05/Metode-zdravstvenog-odgoja-i-promocije-zdravlja.pdf>) 2. Rukavina, T. (ur.) (2014.): *Socijalna medicina: skripta za studente Medicinskog fakulteta Rijeka*. Medicinski fakultet Rijeka, Rijeka **(poglavlja 2., 6. – 9., 12. – 14.)** 3. Havelka, M., Meštrović Havelka, A. (2020.): *Zdravstvena psihologija: psihosocijalne osnove zdravlja*. Naklada Slap, Jastrebarsko **(poglavlja 3. i 4.)** 4. Vizek-Vidović i sur. (2003.): *Psihologija obrazovanja*. VERN, Zagreb **(poglavlja 3., 4., 6., 7.)** 5. Aronson, E. et. al. (2005.): *Socijalna psihologija*. Mate, Zagreb **(poglavlja 7. – 9., 13., 14.)** 6. Sindik, J. (ur.) (2016.): *Metode podučavanja bolesnika* (zbirka nastavnih tekstova).   Sveučilište u Dubrovniku, Dubrovnik (dostupno na: <https://www.unidu.hr/wp-content/uploads/2020/05/Metode-podu%C4%8Davanja-bolesnika.pdf>) **(poglavlja 1. – 10.)** |

**Popis dopunske literature:**

|  |
| --- |
| (abecedno):   1. Abou Aldan, D. (2019.): *Metodika zdravstvene njege: priručnik za nastavnike*. Medicinska naklada, Zagreb 2. Barath, A. (1995.): *Kultura, odgoj i zdravlje*. Katedra za psihologiju Više medicinske škole u Zagrebu, Zagreb 3. Bognar, L., Matijević , M. (2002.): Didaktika. Školska knjiga, Zagreb 4. Grgin, T. (2004.): *Edukacijska psihologija*. Naklada Slap, Jastrebarsko 5. Jelavić, F. (2008.): *Didaktika* (5. izdanje). Naklada Slap, Jastrebarsko 6. Kyriacou, C. (2001.): *Temeljna nastavna umijeća*. Educa, Zagreb 7. Matijević, M., Radovanović, D. (2011.): *Nastava usmjerena na učenika*. Školske novine, Zagreb 8. Meyer, H. (2002.): *Didaktika razredne kvake: rasprave o didaktici, metodici i razvoju škole*. Educa, Zagreb 9. Mušanović, M., Vasilj, M., Kovačević, S. (2010.): *Vježbe iz didaktike*. Hrvatsko futurološko društvo, Rijeka 10. Poljak, V. (1991.): *Didaktika*. Školska knjiga, Zagreb 11. Puntarić, D., Ropac, D. i sur. (2015.): *Javno zdravstvo*. Medicinska naklada, Zagreb   Rijeka, Rijeka   1. Varoščić, M. (1991.): *Izvori znanja u stjecanju zdravstvene kulture*. Izdavački centar Rijeka, Rijeka |

**Nastavni plan:**

**Popis predavanja (s naslovima i pojašnjenjem):**

|  |
| --- |
| **P1 Uvod u kolegij „Zdravstveni odgoj s metodama učenja i poučavanja“**  Upoznavanje sa sadržajem kolegija, ishodima učenja, obveznom ispitnom i izbornom literaturom, obvezama studenata i načinima evaluacije, uputama za seminarske radove i podjelom tema seminarskih radova.  **Zdravstveni odgoj – temeljni pojmovi**   * definirati pojmove odgoj, obrazovanje, poučavanje, zdravstveno obrazovanje, zdravstveno prosvjećivanje, zdravstvena kultura, didaktika, metodika * opisati pojmove zdravstveni odgoj i metodika zdravstvenog odgoja * navesti primjere primjene temeljnih odgojnih područja u zdravstvenoj njezi   **P2 Zdravstveni odgoj –** **komplementarnost zdravstvene njege i zdravstvenog odgoja, uloga medicinske sestre/medicinskog tehničara u zdravstvenom odgoju, povijesni razvoj zdravstvenog odgoja**   * opisati zadaće medicinske sestre/tehničara kao zdravstvenog poučavatelja * definirati svrhu zdravstvenog odgoja u okviru zdravstvene zaštite * opisati komplementarnost zdravstvene njege i zdravstvenog odgoja * istaknuti najvažnije događaje i osobe u povijesnom razvoju zdravstvenog odgoja   **P3 Učenje, zapamćivanje i zaboravljanje**   * opisati specifičnosti faza pamćenja * ilustrirati pomoću primjera čimbenike koji utječu na zapamćivanje i zaboravljanje * opisati teorije učenja * navesti čimbenike koji utječu na zaboravljanje   **P4 Zdravlje – definicija, odrednice i modeli; promocija zdravlja i prevencija bolesti**   * usporediti definicije zdravlja * opisati odrednice i modele zdravlja * konstruirati vlastitu definiciju zdravlja * prepoznati čimbenike koji utječu na zdravlje * razlikovati promociju zdravlja od prevencije bolesti * navesti prioritete i strategije u promicanju zdravlja   **P5 Psihologijski aspekti zdravstvenog odgoja – stavovi, navike, potrebe i motivacija**   * objasniti značenje stavova, navika i potreba u zdravstvenom odgoju * razlikovati intrinzičnu i ekstrinzičnu motivaciju * istaknuti komponente motivacije za učenje * opisati strategije motiviranja subjekata zdravstvenog odgoja * navesti pogreške pri motiviranju u zdravstvenom odgoju   **P6 Socijalne vještine u zdravstvenom odgoju**   * nabrojiti socijalne vještine * opisati karakteristike asertivne komunikacije * potkrijepiti primjerima razine empatije * ukazati na specifičnosti komunikacije u zdravstvenom odgoju s obzirom na dob, ograničene komunikacijske sposobnosti, zdravstveno stanje, …   **P7 Zdravstveno ponašanje**   * definirati lokus kontrole * prepoznati faze koje rezultiraju promjenom ponašanja * analizirati kako slika o sebi utječe na zdravlje * istražiti što utječe na preuzimanje odgovornosti za zdravlje   **P8 Zdravstvena pismenost**   * definirati zdravstvenu pismenost * potkrijepiti primjerima razine zdravstvene pismenosti * argumentirati važnost zdravstvene pismenosti u zdravstveno-odgojnom radu   **P9 Nastavna sredstva u zdravstvenom odgoju**   * objasniti svrhu nastavnih sredstava * odrediti kriterije koje mora zadovoljiti nastavno sredstvo * opisati pravila izbora i primjene nastavnih sredstava * navesti važnost najznačajnijih nastavnih sredstava u zdravstvenm odgoju * objasniti ulogu suvremenih multimedijskih sadržaja u zdravstvenom odgoju   **P10 Utvrđivanje potreba za zdravstvenim odgojem, sustavno planiranje zdravstvenog odgoja i metodika zdravstveno-odgojnog rada s velikom grupom**   * opisati korake u pripravi zdravstveno-odgojne akcije * opisati planiranje poučavanja pacijenata prema problemima s područja zdravstvene njege * opisati specifičnosti poučavanja u velikoj grupi   **P11 Metodika zdravstveno-odgojnog rada s malom grupom**   * definirati malu grupu za poučavanje i osnovne prednosti u njihovom radu * istaknuti vrijednosti i poteškoće rada u maloj grupi * opisati specifičnosti metoda rada u maloj grupi   **P12 Metodika zdravstveno-odgojnog rada s pojedincem**   * opisati karakteristike individualnog poučavanja u zdravstvenom odgoju * navesti metode rada s pojedincem * opisati karakteristike poučavalačkog intervjua * navesti pravila pri savjetovanju i davanju uputa   **P13 Zdravstveni odgoj različitih subjekata zdravstvenog odgoja**  (Zdravstveni odgoj žena, majki, djece, starijih osoba; zdravstveni odgoj u udrugama bolesnika)   * navesti zdravstveno-odgojne zadatke u radu s različitim subjektima u zdravstvenom odgoju * opisati metode zdravstveno-odgojnog radad s različitim subjektima zdravstvenog odgoja * navesti prednosti zdravstvenog odgoja u udrugama bolesnika   **P14 Zdravstveni odgoj u bolnicama – specifičnosti poučavanja bolesnika i obitelji**   * navesti specifičnosti poučavanja bolesnika i obitelji u bolničkom okruženju * izraditi plan zdravstvenog odgoja za bolesnika i obitelj (na primjeru jednog problema s područja zdravstvenog odgoja/zdravstvene njege)   **P15 Promocija oralnog zdravlja**   * definirati rizike za oralno/dentalno zdravlje * opisati strategije prevencije bolesti zuba i usne šupljine * izraditi plan zdravstveno-odgojne akcije u svrhu promocije oralnog zdravlja   **P16 Promocija zdravlja medicinskih sestara/tehničara na radnom mjestu**   * definirati fizičke i psihološke rizike na radnom mjestu medicinskih sestara * opisati načine prevencije psihofizičkih rizika na radnim mjestima medicinskih sestara * izraditi zdravstveno-odgojnu strategiju promocije fizičkog i mentalnog zdravlja medicinskih sestara na radnom mjestu   **P17 Zdravstveno-odgojni aspekti provedbe nacionalnih preventivnih programa**   * opisati preventivne učinke nacionalnih preventivnih programa * istaknuti ulogu medicinskih sestara/tehničara u provedbi zdravstveno-odgojnih akcija/nacionalnih preventivnih programa |

# Popis seminara s pojašnjenjem:

|  |
| --- |
| **S1 Primjena zdravstveno-odgojnih metoda i promicanje zdravlja djece predškolske dobi**   * istaknuti (pomoću primjera) prilagodbu metoda rada u zdravstvenom odgoju predškolske djece * izraditi nastavno sredstvo primjereno za zdravstveni odgoj predškolskog djeteta * osmisliti zdravstveno-odgojnu aktivnosti u svrhu promocije zdravlja predškolskog djeteta (u kontekstu odgojno-obrazovne ustanove)   **S2 Zdravstveni odgoj školske djece i adolescenata – društvene mreže i slika o sebi**   * provesti zdravstveno-odgojnu akciju (predavanje/nastavni sat) prema didaktičko-metodičkim pravilima u školskom okruženju na temu društvenih mreža * osvijestiti utjecaj društvenih mreža na samopouzdanje i razvoj pozitivne slike o sebi   **S3 Zdravstveni odgoj školske djece i adolescenata – rizična spolna ponašanja i kontracepcija**   * provesti zdravstveno-odgojnu akciju (predavanje/nastavni sat) prema didaktičko-metodičkim pravilima u školskom okruženju na temu rizičnih spolnih ponašanja i kontracepcije * osvijestiti važnost odgovornog spolnog ponašanja   **S4 Zdravstveni odgoj školske djece i adolescenata – psihofizički, socijalni i zdravstveni učinci školskog neuspjeha**   * provesti zdravstveno-odgojnu akciju (predavanje/nastavni sat) prema didaktičko-metodičkim pravilima u školskom okruženju na temu školskog neuspjeha   **S5 Zdravstveni odgoj školske djece i adolescenata – nasilje u vršnjačkim (mladenačkim) vezama**   * provesti zdravstveno-odgojnu akciju (predavanje/nastavni sat) prema didaktičko-metodičkim pravilima u školskom okruženju na nasilja u vršnjačkim (mladenačkim) vezama   **S6 Savjetovalište za adolescente – „Sve što sam ikada htjela/htio pitati“**   * utvrditi zdravstveno-odgojne priroritete u savjetovalištu za adolescente * izraditi plan rada savjetovališta za adolescente * primijeniti nastavna sredstva i metode rada u radu savjetovališta za adolescente * potaknuti adolescente na unaprjeđenje zdravlja/promjenu zdravstvenih ponašanja * evaluirati uspješnost primjene nastavnih sredstava i metoda rada u savjetovalištu   **S7 Zdravstveni odgoj roditelja djeteta oboljelog od kronične bolesti**   * opisati specifičnosti zdravstveno-odgojnog rada s roditeljima djece oboljele od kroničnih bolesti * izdraditi prigodno nastavno sredstvo za primjenu u zdravstvenom odgoju * demonstrirati igranjem uloga zdravstveno-odgojnu akciju s roditeljima djeteta oboljelog od kronične bolesti (na primjeru astme, cistične fibroze, dijabetesa, epilepsije, maligne bolesti, …)   **S8 Zdravstveni odgoj trudnice i babinjače**   * demonstrirati zdravstveno-odgojnu aktivnost u radu s trudnicama i babinjačama (npr. trudnički tečaj, skupine podrške babinjačama) * izraditi prigodno nastavno sredstvo za primjenu u zdravstvenom odgoju trudnica i babinjača   **S9 Zdravstveni odgoj djece s teškoćama u razvoju i osoba s invaliditetom**   * opisati specifičnosti zdravstveno-odgojnog rada s djecom s teškoćama u razvoju i osobama s invaliditetom * demonstrirati igranjem uloga provedbu zdravstvenog odgoja   **S10 Zdravstveni odgoj osoba starije životne dobi**   * primijeniti zdravstveno-odgojne metode u radu sa osobama starije živorne dobi * demonstrirati igranjem uloga zdravstveno-odgojnu akciju s osobama starije životne dobi   **S11 Zdravstveni odgoj osoba s poteškoćama mentalnog zdravlja**   * opisati (pomoću primjera) strategije za očuvanje i promicanje mentalnog zdravlja * osvijestiti individualnu i društvenu odgovornost za očuvanje mentalnog zdravlja * osmisliti zdravstveno-odgojnu aktivnost u radu s osobama s duševnim poteškoćama u kontekstu psihijatrije u zajednici   **S12 Zdravstveni odgoj kroničnih bolesnika – primjer cerebrovaskularnih bolesti**   * istaknuti specifičnosti zdravstvenog odgoja i promicanja zdravlja u radu s kroničnim bolesnicima na primjeru cerebrovaskularnih bolesti * osmisliti zdravstveno-odgojnu akciju u cilju prevencije cerebrovaskularnih bolesti   **S13 Promocija zdravih stilova života**   * identificirati pokazatelje (ne)zdravog stila života * opisati strategije promicanja zdravih stilova života * izraditi zdravstveno-odgojni plan za aktivnost usmjerenu promicanju zdravog stila života (za određen/e subjekt/e i problem/e u području zdravstvenog odgoja)   **S14 Multikulturalnost u zdravstvenom odgoju**   * istaknuti kulturološke čimbenike i raznolikosti koje utječu na planiranje i provedbu zdravstvenog odgoja (u bolničkim i izvanbolničkim uvjetima) * argumentirati o važnosti poznavanja i uvažavanja kulturoloških različitosti u zdravstveno-odgojnom radu   **S15 Obrazovanje, cjeloživotno učenje i stjecanje profesionalnih znanja medicinskih sestara/ tehničara**   * opisati specifičnosti i sustav obrazovanja medicinskih sestara/tehničara u Republici Hrvatskoj * usporediti sustave obrazovanja i cjeloživotnog profesionalnog napredovanja medicinskih sestara tehničara u Republici Hrvatskoj sa ostalim državama (svijet, EU, zemlje regije) * diskutirati o profesionalnim mogućnostima i napredovanju medicinskih sestara/tehničara * istaknuti važnost cjeloživotnog/kontinuiranog učenja/stjecanja profesionalnih znanja medicinskih sestara/tehničara * izraditi SWOT analizu obrazovanja, cjeloživotnog napredovanja i učenja medicinskih sestara/tehničara u RH |

**Obveze studenata:**

|  |
| --- |
| Studenti su obvezni redovito pohađati i aktivno sudjelovati u svim oblicima nastave. |

**Ispit (način polaganja ispita, opis pisanog/usmenog/praktičnog dijela ispita, način bodovanja, kriterij ocjenjivanja):**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| ***ECTS bodovni sustav ocjenjivanja:***  Ocjenjivanje studenata provodi se prema važećem **Pravilniku o studijima Sveučilišta u Rijeci**, odnosno Odluci o izmjenama i dopunama **Pravilniku o studijima Sveučilišta u Rijeci** te Odluci Fakultetskog vijeća Fakulteta zdravstvenih studija usvojenoj na sjednici održanoj 14. lipnja 2018. prema kojoj studenti na pojedinom predmetu od 100% ocjenskih bodova tijekom nastave mogu ostvariti najviše **50% ocjenskih bodova**, dok se preostalih **50% ocjenskih bodova** ostvaruje na završnom ispitu koji obuhvaća pismeni i usmeni ispit.  Ocjenjivanje studenata vrši se primjenom ECTS (A-F) i brojčanog sustava (5-1). Ocjenjivanje u ECTS sustavu izvodi se **apsolutnom raspodjelom**, te prema **stručnim kriterijima ocjenjivanja**.  **Od maksimalnih 50% ocjenskih bodova koje je moguće ostvariti tijekom nastave, student mora ostvariti minimalno 25% ocjenskih bodova da bi pristupio završnom ispitu, pod uvjetom da je pozitivno ocijenjen po svim elementima ocjenjivanja kroz nastavu.**  Student koji je ostvario između 20 i 24,9% ocjenskih bodova imati će priliku za jedan popravni međuispit te ako na tom međuispitu zadovolji, može pristupiti završnom ispitu s početnih 25% ocjenskih bodova prikupljenih tijekom nastave.  Student koji je ostvario manje od 19,9% ocjenskih bodova (F ocjenska kategorija) nema pravo izlaska na završni ispit te mora ponovno upisati predmet u sljedećoj akademskoj godini.  **Ocjenske bodove student stječe na sljedeći način:**  **1. Tijekom nastave vrednuje se (maksimalno 50% ocjenskih bodova):**  a) pohadanje nastave (do **20%** ocjenskih bodova)  b) seminarski rad (**do 30%** ocjenskih bodova)   1. **Pohadanje nastave (do 20% ocjenskih bodova)**   Nazočnost na predavanjima i seminarima je obvezna, a student može izostati s **30% nastave isključivo** **zbog zdravstvenih razloga** što opravdava liječničkom ispričnicom.  Ukoliko student opravdano ili neopravdano izostane s **više od 30% nastave** ne može nastaviti praćenje kolegija te gubi mogućnost izlaska na završni ispit. Time je prikupio 0% ocjenskih bodova i ocijenjen je ocjenom F. Pohađanje nastave (predavanja i seminari) boduje se na sljedeći način:   |  |  | | --- | --- | | **Ocjena (% neopravdani izostanci)** | **% ocjenski bodovi** | | 5 (0%) | **20** | | 4 (do 10%) | **18** | | 3 (do 20%) | **16** | | 2 (do 30%) | **14** | | 1 (više od 30%) | **0** |   **b) Seminarski rad (do 30% ocjenskih bodova)**  Student treba napisati seminarski rad i iz njega pripremiti i održati prezentaciju te odraditi praktičnu primjenu na edukacijskim lutkama u Kabinetu ZNJD na osnovu čega može ostvariti maksimalno 20% ocjenskih bodova. Pojedinačno se ocjenjuje sadržaj i stil napisanog seminarskog rada(**10 bodova**), prezentacija istog**(10 bodova**), te praktična izvedba istoga**(10 bodova**), a konačna ocjena je aritmetička sredina postignutih rezultata pojedinog studenta, koja se boduje na sljedeći način:   |  |  | | --- | --- | | **Ocjena** | **% ocjenski bodovi** | | 5 | **30** | | 4 | **27** | | 3 | **24** | | 2 | **21** | | 1 | **0** |   **2. Na završnom ispitu vrednuje se (maksimalno 50% ocjenskih bodova):**  a) pismeni ispit (do 50% ocjenskih bodova)   1. **Pismeni ispit (ukupno 50 ocjenskih bodova)**   Student će pristupiti provjeri znanja kroz pismeni ispit Ispit sadrži **50 pitanja**, ponuđeni odgovori i svaki zadatak nosi **1 bod**. Prolaznost na istom je 50% uspješno riješenih ispitnih zadataka. Postignuti rezultati pojedinog studenta boduju se na sljedeci način:   |  |  | | --- | --- | | **Ocjena** | **% ocjenski bodovi** | | 5 | **50** | | 4 | **45** | | 3 | **40** | | 2 | **35** | | 1 | **0** |   **Konačna ocjena** je postotak usvojenog znanja, vještina i kompetencija kroz nastavu i završni ispit odnosno donosi se na temelju zbroja svih ocjenskih bodova ECTS sustava prema kriteriju:  **A = 90 - 100% ocjenskih bodova**  **B = 75 - 89,9%**  **C = 60 - 74,9%**  **D = 50 - 59,9%**  **F = 0 - 49,9%**  Ocjene u ECTS sustavu prevode se u brojčani sustav na sljedeći način:  **A = izvrstan (5)**  **B = vrlo dobar (4)**  **C = dobar (3)**  **D = dovoljan (2)**  **F = nedovoljan (1)**  **VAŽNA OBAVIJEST**  **U slučaju odbijanja ocjene studenti/ice dužni su pokrenuti postupak predviđen čl. 46. Pravilnika o studijima Sveučilišta u Rijeci.**  ČLANAK 46. Prigovor na ocjenu  (1) Student koji smatra da je oštećen ocjenjivanjem na završnom ispitu ima pravo u roku 24 sata nakon priopćenja ocjene izjaviti pisani prigovor dekanu odnosno pročelniku odjela. Prigovor mora biti obrazložen.  (2) Ako prigovor smatra osnovanim dekan odnosno pročelnik odjela će u roku od 24 sata od zaprimanja prigovora imenovati povjerenstvo sastavljeno od tri člana. Nastavnik s čijom ocjenom student nije bio zadovoljan ne može biti predsjednik povjerenstva.  (3) Pisani ispit ili pisani dio ispita neće se ponoviti pred povjerenstvom, već će ga ono ponovno ocijeniti. Ako je ispit usmeni ili se sastoji i od usmenog dijela provjere znanja dekan odnosno pročelnik odjela će odrediti vrijeme polaganja ispita koji se treba održati što ranije, a ne može biti održan kasnije od tri radna dana po izjavljenom prigovoru.  (4) Povjerenstvo donosi odluku većinom glasova. |

**Mogućnost izvođenja nastave na stranom jeziku:**

|  |
| --- |
| Nema. |

**SATNICA IZVOĐENJA NASTAVE (za akademsku 2023./2024.godinu)**

**Raspored nastave**

|  |  |  |  |  |
| --- | --- | --- | --- | --- |
| **Datum** | **Predavanja (vrijeme i mjesto)** | **Seminari  (vrijeme i mjesto)** | **Vježbe  (vrijeme i mjesto)** | **Nastavnik** |
| 20.11.2023. | 8-19  Z6 |  |  | Marija Bukvić, prof. reh., mag. med. techn.  Filip Knezović, univ. mag. med. techn. |
| 21.11.2023. | 8-19  Z6 |  |  | Marija Bukvić, prof. reh., mag. med. techn.  Dunja Čović, mag. med. techn. |
| 22.11.2023. | 8-14  Z6 | 14-19  Z6 |  | Marija Bukvić, prof. reh., mag. med. techn.  Dunja Čović, mag. med. techn. |
| 23.11.2023. |  | 8-13  Z6 |  | Marija Bukvić, prof. reh., mag. med. techn.  Dunja Čović, mag. med. techn. |
| 24.11.2023. |  | 8-13  Z6 |  | Marija Bukvić, prof. reh., mag. med. techn.  Dunja Čović, mag. med. techn. |

**Popis predavanja, seminara i vježbi:**

|  |  |  |  |
| --- | --- | --- | --- |
| **P** | **PREDAVANJA (tema predavanja)** | **Broj sati nastave** | **Mjesto održavanja** |
| P1 | Uvod u kolegij „Zdravstveni odgoj s metodama učenja i poučavanja“  Zdravstveni odgoj – temeljni pojmovi | 1 | Z6 |
| P2 | Zdravstveni odgoj – komplementarnost zdravstvene njege i zdravstvenog odgoja, uloga medicinske sestre/medicinskog tehničara u zdravstvenom odgoju, povijesni razvoj zdravstvenog odgoja | 1 | Z6 |
| P3 | Učenje, zapamćivanje i zaboravljanje | 2 | Z6 |
| P4 | Zdravlje – definicija, odrednice i modeli; promocija zdravlja i prevencija bolesti | 2 | Z6 |
| P5 | Psihologijski aspekti zdravstvenog odgoja – stavovi, navike, potrebe i motivacija | 2 | Z6 |
| P6 | Socijalne vještine u zdravstvenom odgoju | 2 | Z6 |
| P7 | Zdravstveno ponašanje | 2 | Z6 |
| P8 | Zdravstvena pismenost | 2 | Z6 |
| P9 | Nastavna sredstva u zdravstvenom odgoju | 2 | Z6 |
| P10 | Utvrđivanje potreba za zdravstvenim odgojem, sustavno planiranje zdravstvenog odgoja i metodika zdravstveno-odgojnog rada s velikom grupom | 2 | Z6 |
| P11 | Metodika zdravstveno-odgojno rada s malom grupom | 2 | Z6 |
| P12 | Metodika zdravstveno-odgojnog rada s pojedincem | 2 | Z6 |
| P13 | Zdravstveni odgoj različitih subjekata zdravstvenog odgoja | 2 | Z6 |
| P14 | Zdravstveni odgoj u bolnicama – specifičnosti poučavanja bolesnika i obitelji | 2 | Z6 |
| P15 | Promocija oralnog zdravlja | 2 | Z6 |
| P16 | Promocija zdravlja medicinskih sestara/tehničara na radnom mjestu | 1 | Z6 |
| P17 | Zdravstveno-odgojni aspekti provedbe nacionalnih preventivnih programa | 1 | Z6 |
|  | **Ukupan broj sati predavanja** | 30 |  |

|  |  |  |  |
| --- | --- | --- | --- |
| **S** | **SEMINARI (tema seminara)** | **Broj sati nastave** | **Mjesto održavanja** |
| S1 | Primjena zdravstveno-odgojnih metoda i promicanje zdravlja djece predškolske dobi | 1 | Z6 |
| S2 | Zdravstveni odgoj školske djece i adolescenata – ovisnost o društvenim mrežama | 1 | Z6 |
| S3 | Zdravstveni odgoj školske djece i adolescenata – rizična spolna ponašanja i kontracepcija | 1 | Z6 |
| S4 |  | 1 | Z6 |
| S5 | Zdravstveni odgoj školske djece i adolescenata – nasilje u vršnjačkim (mladenačkim) vezama | 1 | Z6 |
| S6 | Savjetovalište za adolescente – „Sve što sam ikada htjela/htio pitati“ | 1 | Z6 |
| S7 | Zdravstveni odgoj roditelja djeteta oboljelog od kronične bolesti | 1 | Z6 |
| S8 | Zdravstveni odgoj trudnice i babinjače | 1 | Z6 |
| S9 | Zdravstveni odgoj djece s teškoćama u razvoju i osoba s invaliditetom | 1 | Z6 |
| S10 | Zdravstveni odgoj osoba starije životne dobi | 1 | Z6 |
| S11 |  | 1 | Z6 |
| S12 | Zdravstveni odgoj kroničnih bolesnika – primjer cerebrovaskularnih bolesti | 1 | Z6 |
| S13 | Promocija zdravih stilova života | 1 | Z6 |
| S14 | Multikulturalnost u zdravstvenom odgoju | 1 | Z6 |
| S15 | Obrazovanje, cjeloživotno učenje i stjecanje profesionalnih znanja medicinskih sestara/tehničara | 1 | Z6 |
|  | **Ukupan broj sati seminara** | 15 |  |

|  |  |
| --- | --- |
|  | **ISPITNI TERMINI (završni ispit)** |
| 1. | 22. 01. 2024. |
| 2. | 13. 02. 2024. |
| 3. | 01. 03. 2024. |
| 4. | 24. 06. 2024. |